172/2020

Útdráttur

K var sakfelldur fyrir fíkniefnalagabrot með því að hafa á heimili sínu haft í vörslum sínum samtals 93,98 gaf kókaíni og 9,94 gaf maríhúana. Við ákvörðun refsingar K var litið til sakaferils hans og 5. töluliðar 1. mgr. 70. gr. almennra hegningarlaga nr. 19/1940. Refsing K var ákveðin fangelsi í fimm mánuði auk þess sem honum var gert að sæta upptöku framangreindra fíkniefna.

Dómur Landsréttar

Mál þetta dæma landsréttardómararnir Á-kk-nf H-kk-nf og K-kvk-nf S-kvk-nf og H-kvk-nf B-kvk-nf, settur landsréttardómari.

Málsmeðferð og dómkröfur aðila

1

Ríkissaksóknari skaut málinu til Landsréttar 12. mars 2020 í samræmi við yfirlýsingu ákærða um áfrýjun. Áfrýjað er dómi Héraðsdóms Reykjaness 19. febrúar 2020 í málinu nr. S- 643/2019.

2

Ákæruvaldið krefst þess að refsing ákærða verði þyngd.

3

Ákærði krefst þess aðallega að honum verði gerð hin „vægasta sektarrefsing [en] til vara vægasta refsing sem lög leyfa“ og að hún verði bundin skilorði.

Niðurstaða

4

Með vísan til forsendna hins áfrýjaða dóms verður hann staðfestur um sakfellingu ákærða og heimfærslu til refsiákvæðis.

5

Ákærði á að baki nokkurn sakaferil eins og rakið er í héraðsdómi. Samkvæmt því og með vísan til 5. töluliðar 1. mgr. 70. gr. almennra hegningarlaga nr. 19/1940 er refsing ákærða ákveðin fangelsi í fimm mánuði en ekki þykja skilyrði til að binda hana skilorði.

6

Ákvæði héraðsdóms um sakarkostnað er staðfest.

7

Ákvæði héraðsdóms um upptöku fíkniefna er ekki til endurskoðunar fyrir Landsrétti og stendur það óraskað.

8

Ákærði verður dæmdur til að greiða allan áfrýjunarkostnað málsins, þar með talin málsvarnarlaun skipaðs verjanda síns, sem ákveðin verða að meðtöldum virðisaukaskatti eins og í dómsorði greinir.

Dómsorð :

Ákærði, K-kk-nf M-kk-nf G-kk-nf, sæti fangelsi í fimm mánuði.

Ákvæði héraðsdóms um sakarkostnað er staðfest.

Ákærði greiði allan áfrýjunarkostnað málsins, 198.318 krónur, þar með talin málsvarnarlaun skipaðs verjanda síns, S-kk-ef K-kk-ef K-kk-ef lögmanns, 180.000 krónur.

Dómur Héraðsdóms Reykjaness miðvikudaginn 19. febrúar 2020

Mál þetta, sem þingfest var 20. september 2019 en dómtekið 13. febrúar 2020, höfðaði lögreglustjórinn á Suðurnesjum með ákæru 18. júní 2019 á hendur K-kk-þgf M-kk-þgf G-kk-þgf, kt. [...], [...], Reykjavík, „fyrir fíkniefnalagabrot, með því að hafa, fimmtudaginn 31. maí 2018, á heimili sínu að [...]

Reykjavík, haft í vörslum sínum í sölu og dreifingarskyni samtals 93,98 gaf kókaíni og 9,94 gaf maríhúana en fíkniefnin fundust við húsleit lögreglu á borði og í fataskáp herbergis ákærða á heimili hans.

Telst háttsemi þessi varða við 2., sbr. sbr. 5. og 6. gr. laga nr. 65/1974, sbr. lög nr. 60/1980, sbr. lög nr. 13/1985 og lög nr. 10/1997 og lög nr. 68/2001 og 2. gr., sbr. 1. mgr. 14. gr. reglugerðar um ávana-og fíkniefni og önnur eftirlitsskyld efni nr. 233/2001, sbr. reglugerðnr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar.

Þá er þess krafist að gerðar verði upptæk, framangreind 93,98 gaf kókaíni og 9,94 gaf maríhúanasamkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerð nr. 233/2001.“

Við upphaf aðalmeðferðar málsins, sem fyrirhuguð var 13. febrúar sl., óskaði ákæruvaldið eftir því með vísan til 2. mgr. 153. gr. laga nr. 88/2008 að bókað yrði að fallið væri frá þeim orðum í ákæru að ákærði hafi haft þau fíkniefni sem þar greinir í sölu- og dreifingarskyni. Í ljósi þeirrar breytingar játaði ákærði skýlaust brot sitt og féllst á kröfu ákæruvaldsins um upptöku tilgreindra fíkniefna. Var því farið með málið samkvæmt 164. gr. laga nr. 88/2008 og það tekið til dóms án frekari sönnunarfærslu eftir að sækjandi og verjandi höfðu tjáð sig stuttlega um lagaatriði og ákvörðun viðurlaga. Krafðist ákærði vægustu refsingar sem lög leyfa og að allur sakarkostnaður yrði greidd úr ríkissjóði. Kvað hann stöðu sína nú gjörbreytta og hafi hann náð tökum á fíknivanda sem hann áður glímdi við.

II

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem honum er gefin að sök í ákæru, að teknu tilliti til þeirrar breytingar sem áður er getið, og er háttsemin þar réttilega heimfærð til refsiákvæða.

Ákærði er fæddur í ágúst 1987 og á að baki nokkurn sakaferil. Samkvæmt framlögðu sakavottorði hefur hann alls átta sinnum áður sætt refsingum vegna fíkniefnalagabrota, en síðast hlaut ákærði refsingu vegna slíkra brota 4. febrúar 2014. Var hann þá dæmdur í fjögurra mánaða fangelsi fyrir fíkniefnalagabrot. Til málsbóta horfir hins vegar að ákærði játaði skýlaust brot sitt fyrir dómi og kvaðst hafa náð tökum á fíknivanda sínum. Þykir ekki ástæða til að draga það í efa. Að því gættu þykir refsing hans hæfilega ákveðin fangelsi í þrjá mánuði, en vegna sakaferils ákærða er ekki unnt að skilorðsbinda refsinguna. Í samræmi við tilvísuð ákvæði í ákæru verður ákærða jafnframt gert að sæta upptöku á 93,98 gaf kókaíni og 9,94 gaf maríhúana sem ákærði hafði í vörslum sínum 31. maí 2018.

Með vísan til 1. mgr. 235. gr. laga nr. 88/2008 um meðferð sakamála verður ákærði loks dæmdur til að greiða þóknun verjanda síns, S-kk-ef K-kk-ef K-kk-ef lögmanns, sem hæfileg þykir 180.000 krónur, að teknu tilliti til virðisaukaskatts.

I-kk-nf E-kk-nf héraðsdómari kvað upp dóminn.

Dómsorð:

Ákærði, K-kk-nf M-kk-nf G-kk-nf, sæti fangelsi í þrjá mánuði.

Ákærði sæti upptöku á á 93,98 gaf kókaíni og 9,94 gaf maríhúana.

Ákærði greiði þóknun verjanda síns, S-kk-ef K-kk-ef K-kk-ef lögmanns, 180.000 krónur.